شه‌فه‌ق نيوز/ رووژنامه‌ى "مه‌عاريف" ئسرائيلى، باس له‌وه‌ كرد ك جه‌نگ تازه‌يگ له‌ مه‌رزه‌يل ده‌وڵه‌ت عبرى خه‌ريكه‌ ئه‌كه‌فێده‌و وه‌تايبه‌ت له‌ ديم باكوور.
رووژنامه‌گه‌ له‌ باوه‌تيگى ك له‌لايه‌ن يونى بن مناحم نويسه‌ره‌و نويسرياس، وت: ئه‌و جه‌نگ تازه‌ وه‌ راسپارده‌ى ئسرائيل ئه‌نجام ناگرێد، به‌ڵكوو وه‌ راسپارده‌ى ده‌وڵه‌ته‌يل موعته‌دل عه‌ره‌بيه‌ ك هانمان ئه‌يه‌ن ئه‌را جه‌نگ دژ ئيران له‌جياتى خوه‌يان.
رووژنامه‌گه‌ وت: ئسرائيل وه‌ل دۆناڵد تره‌مپ سه‌رۆك ئه‌مريكا ريككه‌فتگه‌ له‌بان ستراتيجيه‌تيگ دژ ئيران ك بايه‌سه‌ ته‌لئه‌بيب وه‌ شيوه‌يگ دوشمنانه‌و ئه‌را به‌رژوه‌ندى غه‌يره‌ خوه‌ى پابه‌ند بدێ  وه‌ مامڵه‌كردنى له‌ جه‌نگ فريه‌ زوييگ.
